जि’यां गै में लकड़ी दा “कारी-डोर” पार कीता मिगी सामने आह्‌ले भित्तें दे अन्दरा जोरें-जोरें बोलने दियां बाजां सनोचियां। शायद जगदीश बोल्ला दा हा— “मेरे जीन्दे जी इस घरा च एह् कंजरखाना नेई चली सकदा।” मेरे भित्त खोह्‌ल्लने गी अग्गें बधे दे हत्थ रुकी गे। मुण्डी फेरियै पिच्छें दिक्खेआ। सामनै दरवाजे च कश्मीरी पन्तेयानी मुंह् बाकियै इद्धर गै दिक्खा दी ही। में झट्‌ट मुड़ियै भित्त खोह्‌ल्ली ओड़े।